**GRAD RIJEKA,** 51000 Rijeka, Korzo 16, MB 2664763, OIB 54382731928, koji zastupa Gradonačelnik mr.sc. Vojko Obersnel (u daljnjem tekstu: Naručitelj), s jedne strane

**i**

**\_\_\_\_\_\_\_\_\_\_\_\_\_**, \_\_\_\_\_\_\_, \_\_\_\_\_\_\_\_, OIB: \_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Izvršitelj), s druge strane

**sklapaju sljedeći**

**UGOVOR O NABAVI USLUGA**

**I. UVODNE ODREDBE**

**Članak 1.**

Ovaj ugovor sklapa se na temelju provedenog postupka jednostavne javne nabave za uslugu revizije projekta Rekonstrukcija i prenamjena postojeće Hale 14 u Tehnološko edukacijski poduzetnički inkubator "Proizvodni park Torpedo", koji se vodi pod evidencijskim brojem 03-00-17/2020, Obavijesti o odabiru ponude KLASA:\_\_\_\_\_\_\_\_; URBROJ: \_\_\_\_\_\_\_\_\_ od \_\_\_\_\_\_\_\_, i ponude Izvršitelja \_\_\_\_\_\_\_ od \_\_\_\_\_\_\_\_, koja je u navedenom postupku jednostavne nabave odabrana kao najpovoljnija, sukladno kriteriju za odabir, te uvjetima i zahtjevima iz poziva za dostavu ponuda.

Ovaj ugovor se realizira u sklopu Projekta Rekonstrukcija i prenamjena Hale 14 u Tehnološko-edukacijski poduzetnički inkubator PROIZVODNI PARK TORPEDO koji je odobren iz Europskih strukturnih i investicijskih fondova u financijskom razdoblju 2014.-2020., odnosno Europskog fonda za regionalni razvoj i Ugovora broj KK.03.1.2.01.0047. Potpisnici Ugovora su Ministarstvo gospodarstva, poduzetništva i obrta kao Posredničko tijelo razine 1 (PT1), Središnja agencija za financiranje i ugovaranje programa i projekata Europske unije kao Posredničko tijelo razine 2 (PT2) i Grad Rijeka kao korisnik bespovratnih sredstava iz Fondova.

**II. PREDMET UGOVORA**

**Članak 2.**

Predmet ovog Ugovora je uređenje međusobnih prava i obveza ugovornih strana u vezi sa pružanjem usluge iz članka 1. stavak 1. ovog Ugovora.

**Članak 3.**

Usluge iz članka 1. ovoga ugovora Izvršitelj će provoditi u potpunosti i u skladu sa:

- Ponudom broj \_\_\_\_\_\_\_ od \_\_\_\_\_\_\_\_\_.

- Troškovnikom usluga koji je sastavni dio ponude,

- Projektnom zadatkom,

- Pozivom za dostavu ponuda,

- te odredbama ovoga Ugovora, važećim zakonima, propisima i pravilima struke.

Dokumentacija iz stavka 1. podstavaka 1.- 4. ovoga članka smatra se sastavnim dijelom ovoga Ugovora.

Kao sastavni dio ovog ugovora prilažu se Ponudbeni list, Troškovnik i Projektni zadatak iz odabrane ponude Izvršitelja iz stavka 1. točke 1.,2. i 3. ovoga članka.

**Članak 4.**

Izvršitelj potpisom ovoga Ugovora potvrđuje da su mu poznati svi uvjeti za izvršenje usluge iz čl. 1. ovoga Ugovora, da je proučio dokumentaciju te da je dobio sve potrebne informacije o svim okolnostima koje mogu utjecati na provedbu usluge po ovom Ugovoru.

Utvrđuje se da Izvršitelj neće imati pravo na naknadnu izmjenu odredbi ovoga Ugovora s osnova nepoznavanja uvjeta iz stavka 1. ovoga članka.

**III. CIJENA SVIH UGOVORENIH RADOVA**

**Članak 5.**

Ugovorne stranke suglasno utvrđuju cijenu ugovorenih usluga u iznosu od

\_\_\_\_\_\_\_\_\_\_ kuna bez PDV-a,

porez na dodanu vrijednost iznosi \_\_\_\_\_\_\_\_ kuna, a

ukupna cijena ugovorenih usluga s uračunatim porezom na dodanu vrijednost iznosi

\_\_\_\_\_\_\_\_\_\_\_\_ kuna.

Jedinična cijena ugovorenih usluga je fiksna i nepromjenjiva za cijelo vrijeme trajanja ugovora s bilo koje osnove.

**IV. ROK IZVRŠENJA USLUGA**

**Članak 6.**

Planirano trajanje ugovora o javnoj nabavi je od listopada 2020.- siječnja 2021. godine.

Rok pružanja usluge teče od trenutka sklapanja ugovora do najkasnije 15. siječnja 2020. (14 dana nakon završetka razdoblja prihvatljivosti izdataka, sukladno Ugovoru broj KK.03.1.2.01.0047 i pripadajućim Dodacima Ugovoru). Pod isporukom se smatra dan kada je Isporučitelj uredno izvršio sve ugovorne obveze, što se utvrđuje zapisnikom o primopredaji kojeg ovjeravaju predstavnici Naručitelja i Isporučitelja.

Rok pružanja usluge je bitan sastojak Ugovora o nabavi usluga. Revizorsko izvješće je Naručitelj obvezan predati PT2 uz Završno izvješće Projekta najkasnije 30 dana od dana isteka razdoblja provedbe projekta.

Ukoliko dođe do produljenja roka trajanja projekta izmijenit će se i krajnji rok pružanja predmetne usluge, a o tome će se sa Izvršiteljem sklopiti dodatak ugovora.

**V. OBVEZE NARUČITELJA**

**Članak 7.**

Naručitelj će svu raspoloživu dokumentaciju koju posjeduje, a koja će biti predmet revizije, staviti na raspolaganje Izvršitelju. Sva dokumentacija nalazi se u poslovnim prostorijama Naručitelja (Trg sv. Barbare 2, Rijeka) te u poslovnim prostorijama partnera RRA Porin, Milutina Barača 62, Rijeka.

**VI. OBVEZE IZVRŠITELJA**

**Članak 8.**

Izvršitelj se obvezuje da će reviziju projekta „Rekonstrukcija i prenamjena Hale 14 u Tehnološko-edukacijski poduzetnički inkubator PROIZVODNI PARK TORPEDO“ KK.03.1.2.01.0047 iz članka 1. ovog Ugovora, u skladu s Zakonom o reviziji, Međunarodnim revizijskim standardima, propisima i pravilima struke i odredbama ovog Ugovora, Pozivom za dostavu ponuda, Projektnim zadatkom i Troškovnikom, isporučiti na vrijeme, poštujući rok iz članka 6. ovog Ugovora

**VII. JAMSTVO ZA UREDNO ISPUNJENJE UGOVORA**

**Članak 9.**

Izvršitelj je obavezan u roku od osam (8) dana od dana potpisa ovog ugovora, Naručitelju dostaviti jamstvo za uredno ispunjenje ugovora za slučaj povrede ugovornih obveza, u visini 10% vrijednosti ugovora bez PDV-a.

Jamstvo za uredno ispunjenje ugovora o javnoj nabavi podnosi se u obliku:

- bjanko zadužnice koja mora biti izdana na propisanom obrascu potvrđena kod javnog bilježnika te popunjena sukladno Pravilniku o obliku i sadržaju bjanko zadužnice („Narodne novine“ broj 115/2012 i 82/2017).

ili

- zadužnice koja mora biti izdana na propisanom obrascu potvrđena kod javnog bilježnika te popunjena sukladno Pravilniku o obliku i sadržaju zadužnice („Narodne novine“ broj 115/2012 i 82/2017).

Ili

- uplate novčanog pologa na poslovni račun Naručitelja:

IBAN: HR3224020061500265860 (račun Depozita Grada Rijeke)

Model – Poziv na broj: HR00 9016-OIB (ili odgovarajući porezni broj ino-ponuditelja)

Opis plaćanja: Jamstvo za uredno ispunjenje ugovora - Evidencijski broj nabave: 03-00-17/2020,

SWIFT CODE: ESBCHR22.

Jamstvo za uredno ispunjenje ugovora o javnoj nabavi vraća se Izvršitelju nakon uredno izvršene usluge koja je predmet nabave.

**VIII. PODUGOVARATELJI**

**Članak 10.**

Izvršitelj daje dio Ugovora u podugovor podugovarateljima, a sukladno Ponudi, kako slijedi:

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ili

Izvršitelj ne daje dio ovoga Ugovora u podugovor. - alternativno

Za dio ovoga Ugovora koji je izvršio podugovaratelj naručitelj je obvezan neposredno plaćati podugovaratelju, osim ako ugovaratelj dokaže da su obveze prema podugovaratelju za taj dio ugovora već podmirene. Ugovaratelj mora svom računu priložiti račune svojih podugovaratelja koje je prethodno potvrdio.

Izvršitelj je obvezan Naručitelju ispostaviti račun koji glasi na ukupno obračunati iznos izvršenog predmeta nabave (Izvršitelja i podugovaratelja) te posebno istaknuti iznos koji se odnosi na Izvršitelja i svakog pojedinog podugovaratelja. Tom računu Izvršitelj prilaže račune podugovaratelja koje je prethodno Izvršitelj potvrdio datumom, potpisom i pečatom.

Izvršitelj je odgovoran za ukupnu realizaciju ovog Ugovora odnosno i za ispunjenje obveza podugovaratelja.

Izvršitelj smije tijekom izvršenja ovoga Ugovora, mijenjati podugovaratelja te uvesti jednog ili više novih podugovaratelja samo uz pristanak Naručitelja.

Uz zahtjev za promjenu podugovaratelja te za uvođenje jednog ili više novih podugovaratelja tijekom izvršenja ugovora, Izvršitelj mora dostaviti podatke te važeće dokumente za novog podugovaratelja o ispunjavanju uvjeta za podugovaratelja iz postupka javne nabave.

**IX. ROK, NAČIN I UVJETI PLAĆANJA**

**Članak 11.**

Naručitelj će plaćanje izvršiti u roku od 15 (slovima: petnaest) dana od zaprimanja valjanog računa koji sadrži sve zakonom propisane elemente i poziv na ovaj ugovor kao i na ugovor o dodjeli bespovratnih sredstava za projekte koji se financiraju iz Europskih strukturnih i investicijskih fondova u financijskom razdoblju 2014.-2020. broj: KK.03.1.2.01.0047.

Račun se ispostavlja na Naručitelja: Grad Rijeka, Odjel gradske uprave za poduzetništvo, Trg svete Barbare 2, 51000 Rijeka.

Naručitelj se, sukladno članku 6. stavku 1. Zakona o elektroničkom izdavanju računa u javnoj nabavi („Narodne novine“ broj 94/18), obvezuje zaprimiti i obraditi te izvršiti plaćanja elektroničkog računa i pratećih isprava izdanih sukladno europskoj normi

Od 1. srpnja 2019.godine, sukladno članku 7. Zakona o elektroničkom izdavanju računa u javnoj nabavi, Naručitelj će plaćanje po ovom Ugovoru vršiti isključivo na temelju e-računa te je Izvršitelj obvezan od toga dana izdavati i slati elektroničke račune i prateće isprave sukladno europskoj normi.

Predujam je isključen, kao i traženje sredstava osiguranja plaćanja.

**X. IZMJENE UGOVORA**

**Članak 12.**

Izmjene ovog Ugovora moguće su i valjane samo ako su učinjene u pisanom obliku i ako učinjene sukladno važećim propisima o javnoj nabavi.

**XI. RASKID UGOVORA**

**Članak 13.**

Ovaj Ugovor može svaka ugovorna strana raskinuti u svako doba, ako druga ugovorna strana povrijedi bilo koju od svojih obveza iz ovoga Ugovora.

U slučaju raskida ovoga Ugovora, ugovorna strana koja raskida Ugovor mora drugoj ugovornoj strani dati raskidni rok od 30 (trideset) dana, koji rok počinje teći danom primitka pisanog otkaza. Ugovor prestaje istekom navedenog roka.

Ugovor se neće raskinuti ako u tom roku ugovorna strana ispravi povredu na način koji je zadovoljavajući za ugovornu stranu koja traži raskid Ugovora i ako ta ugovorna strana da pisanu izjavu da je zadovoljna ispravkom povrede i u istom roku o tome obavijesti ugovornu stranu koja je povrijedila obvezu iz ovoga Ugovora.

Ugovor se raskida pisanim otkazom koji se dostavlja poštom preporučeno.

**XII. OSOBE OVLAŠTENE ZA PRAĆENJE REALIZACIJE UGOVORA**

**Članak 14.**

Ugovorne strane za praćenje realizacije ovoga Ugovora imenuju svoje ovlaštene predstavnike i to:

* za Naručitelja:

Tina Ragužin, mr.oec.

* za Izvršitelja:

\_\_\_\_\_\_\_\_\_\_\_\_\_\_\_\_

**XIII. ZAVRŠNE ODREDBE**

**Članak 15.**

Ugovorne strane utvrđuju da za sve što nije regulirano ovim Ugovorom važe odredbe Zakona o obveznim odnosima i drugih pozitivnih propisa Republike Hrvatske.

**Članak 16.**

Sve sporove koji bi proizišli iz ovoga Ugovora ugovorne strane nastojati će riješiti sporazumno.

Ukoliko se sporazum ne postigne, nadležan je stvarno nadležni sud u Rijeci.

**Članak 17.**

Ovaj ugovor stupa na snagu onoga dana kada ga potpiše posljednja ugovorna strana.

**Članak 18.**

Ovaj Ugovor je sklopljen u 4 (slovima: četiri) istovjetna primjerka od kojih svaka ugovorna stranka zadržava po 2 (slovima: dva) primjerka.

KLASA: \_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_\_\_

U Rijeci, \_\_\_\_\_\_\_\_\_\_\_\_\_\_\_\_\_\_\_.

Naručitelj Izvršitelj:

Grad Rijeka

p.p. Gradonačelnika Pročelnica Odjela gradske

uprave za poduzetništvo

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Jana Sertić